વિસનગર વડનગર રોડ ઉપર આવેલ માનવસેવા ચેરીટેબલ ટ્રસ્ટ સંચાલીત માનવ નર્સિંગ સ્કુલની હોસ્ટેલમાં રહેતી 65 વિધાર્થીનીઓ હોસ્ટેલમાં પાણી નહીં આવવાના કારણે હોસ્ટેલ છોડી જતી રહેતાં સંચાલકોમાં દોડધામ મચી ગઇ છે. બીજી તરફ આ અંગે પ્રિન્સિપાલે જણાવ્યું હતું કે બોર બગડતાં હોસ્ટેલમાં પાણીની સમસ્યા ઉભી થઈ છે.જેના કારણે વિધાર્થીનીઓ ઘરે જતી રહી છે.અલબત આ અંગે વિધાર્થીનીઓના વાલિઓ સાથે વાત કરતાં આ વિધાર્થીનીઓ ઘરે પહોંચી ગઇ છે.આ અંગે વાલિઓ સાથે વાત થતાં વિધાર્થીનીઓ પરત આવી જશે તેમ તેમણે જણાવ્યું હતું.